สลด “แผ่นดินไหวตุรกี” เสียชีวิต 17 ราย ตึกถล่ม 34 แห่ง
แผ่นดินไหว 7.9 แมกนิจูด “ตุรกี” พบผู้เสียชีวิตอย่างน้อย 17 ราย โดยแรงสั่นสะเทือนยังส่งผลให้อาคาร 34 แห่งพังถล่มลงมา
แผ่นดินไหว 7.9 แมกนิจูด “ตุรกี” พบผู้เสียชีวิตอย่างน้อย 17 ราย โดยแรงสั่นสะเทือนยังส่งผลให้อาคาร 34 แห่งพังถล่มลงมา
6 ก.พ. 2566

สำนักข่าวซีเอ็นเอ็นรายงานว่า จากเหตุการณ์แผ่นดินไหวรุนแรง 7.9 แมกนิจูด ในพื้นที่ตอนกลางของตุรกีในช่วงเช้าวันนี้ พบผู้เสียชีวิตอย่างน้อย 17 ราย นอกจากนี้แรงสั่นสะเทือนของแผ่นดินไหวยังส่งผลให้อาคาร 34 แห่งพังถล่มลงมา
ด้านสำนักงานสำรวจธรณีวิทยาสหรัฐ (USGS) ระบุว่า หลังจากเหตุการณ์แผ่นดินไหวขนาด 7.9 แมกนิจูดผ่านไปเพียง 11 นาที ได้เกิดอาฟเตอร์ช็อกขนาด 6.7 แมกนิจูดตามมา โดยแผ่นดินไหวระลอกแรกเกิดขึ้นที่เมืองกาซีอันเตปซึ่งมีพรมแดนติดกับประเทศซีเรีย เมื่อเวลาประมาณ 04.17 น.ตามเวลาท้องถิ่น และมีความลึกประมาณ 17.9 กิโลเมตร
ขณะที่ความคืบหน้าล่าสุด พบว่ายอดผู้เสียชีวิตจากเหตุการณ์แผ่นดินไหวรุนแรงในตุรกีช่วงเช้าวันนี้พุ่งขึ้นเป็น 76 ราย และบาดเจ็บกว่า 400 ราย นอกจากนี้ ยังมีประชาชนอีกหลายร้อยคนติดอยู่ใต้ซากอาคารที่พักอาศัยที่ถล่มลงมา ขณะที่เจ้าหน้าที่หน่วยกู้ภัยกำลังเร่งให้ความช่วยเหลือผู้ประสบภัย